<classify> WAKATI Mwenge wa Uhuru umekabidhiwa kwa Mkoa wa Rukwa, Mkuu wa Mkoa wa Songwe, Brigedia Jenerali mstaafu Nicodemas Mwangela ameahidi kuizawadia Halmashauri ya Wilaya ya Momba zawadi ya shule ya sekondari ya wasichana kutokana na miradi yake yote kukaguliwa, kuzinduliwa na kuwekewa mawe ya msingi kwa kutokuwa na dosari.Katika halmashauri hiyo miradi yote sita iliyokaguliwa na uongozi wa Mbio za Mwenge wa Uhuru kitaifa mwaka huu ilikubalika na kuzinduliwa na kuifanya kuvunja rekodi ukilinganisha na halmashauri nyingine nne za Mkoa wa Songwe.Akizungumza wakati akikabidhi Mwenge wa Uhuru kwa Mkuu wa Wilaya ya Momba Juma Irando, Mkuu wa Mkoa wa Songwe Mwangela alisema kama Mkoa wameguswa na jinsi halmashauri hiyo ilivyofanikiwa kusimamia vema utekelezaji wa miradi ya maendeleo.Alisema kati ya halmashauri tano za Mkoa wa Songwe, ni Momba pekee ambayo imeonekana kufanya vizuri zaid katika kusimamia vizuri miradi ya afya, maji, elimu na kusimamia mikopo ya vijana, akina mama na walemavu.Kutokana na halmashauri hii kufanya vizuri sisi kama Mkoa tumeamua kuwapatia zawadi ya kuwapa mradi mwingine wa kujenga shule ya wasichana ya Kidato cha Tano na Sita ili iwe kumbukumbu ya kudumu.Nawapa wiki mbili mtafute eneo zuri ambalo lipo karibu na barabara na maji ili mwakani Mwenge unapopita uje uzindue mradi huo muhimu, alisema Mwangela.Kwa upande wake Mkuu wa Wilaya Irando alisema haikuwa kazi rahisi kwa halmashauri yake ya Momba kusimamia kikamilifu ujenzi wa miradi yake yenye thamani ya zaidi ya Sh milioni 500.Alisema ushirikiano mzuri wa wataalamu watumishi na wananchi ndio sababu kubwa ya halmashauri hiyo kufanikisha ujenzi wa miradi yake yote na kutokutwa na dosari kama ilivyotokea kwa halmashauri nyingine.Halmashauri yangu ya Momba imekuwa halmashauri ya kwanza miradi yake yote kupita kutokana na usimamizi mzuri, hivyo itakuwa ya mfano katika Mkoa na Taifa kwa ujumla, alisema Irando.Halmashauri nyingine za Mbozi, Songwe, Ileje na Tunduma zilikumbwa na changamoto ya baadhi ya miradi kutozinduliwa na kuwekewa mawe ya msingi. Tayari Mwenge wa Uhuru umekabidhiwa katika Mkoa wa jirani wa Rukwa baada ya kuzungukia halmashauri zote tano za Mkoa wa Songwe na kutembelea miradi zaidi ya 30 yenye thamani ya  <topic>: KITAIFA 